CELEX: 62015TN0157
Language: et
Date: 2015-03-30 00:00:00
Title: Kohtuasi T-157/15: 30. märtsil 2015 esitatud hagi – Eesti versus komisjon

8.6.2015   
            
            
               ET
            
            
               Euroopa Liidu Teataja
            
            
               C 190/25
            
         30. märtsil 2015 esitatud hagi – Eesti versus komisjon
   (Kohtuasi T-157/15)
   (2015/C 190/29)
   Kohtumenetluse keel: eesti
   
      Pooled
   
   
      Hageja: Eesti Vabariik (esindaja: Kristi Kraavi-Käerdi)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 16. jaanuari 2015. aasta rakendusotsus (C(2015) 53 final), mille kohaselt ei kata Euroopa Liidu rahastamine teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (1), osas, milles see puudutab Eesti Vabariiki 6 91  746,53 euro suuruses summas;
            
         
               —
            
            
               mõista kohtukulud välja kostjalt.
            
         
      Peamised väited ja argumendid
   
   Hageja vaidlustab komisjoni 16. jaanuari 2015. aasta rakendusotsuse (C(2015) 53 final) osas, milles see puudutab Eesti Vabariiki 6 91  746,53 euro suuruses summas aastatel 2009–2011.
   Oma hagi põhjenduseks esitab hageja neli väidet.
   Esimeses väites leiab hageja, et vaidlustatud otsus tuleb tühistada seetõttu, et komisjon on valesti tuvastanud ja hinnanud vaidlustatud otsuse aluseks olevaid asjaolusid ning vääralt kohaldanud Euroopa Liidu õigust, jõudes valele järeldusele, et Eesti on ohustanud liidu fonde.
   Teise väite kohaselt on komisjon rikkunud proportsionaalsuse põhimõtet ja vääralt kohaldanud määruse (EL) nr 1306/2013 (2) artikli 52 lõiget 2 seoses sellega, et Eestile määrati vaidlustatud otsusega 2 %-lise kindla määraga finantskorrektsioon.
   Kolmanda väite kohaselt rikkus komisjon hea halduse põhimõtet, kuna ta ei hinnanud hoolsalt ega võtnud arvesse kõiki hageja esitatud tõendeid.
   Neljanda väite kohaselt rikkus komisjon õiguskindluse põhimõtet, kuna ta oli seisukohal, et maastikuelementide GAEC standardit tuli kohaldada ja kohaldamist järjepidevalt kontrollida ka 2009. aastal.
   
      (1)  ELT L 16, lk 33.
   
      (2)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, lk 549–607).